Jong Pta-man langs pad met mes aangeval | Maroela Media
Werner Vermaak, woordvoerder van ER24, het gesê die voorval het omstreeks 13:20 in De Villebois Mareuillestraat in Moreletapark plaasgevind.
"Die man is aan die kant van die pad aangetref. Hy het aan paramedici verduidelik hy het langs die pad gestap toe 'n voertuig met 'n onbekende hoeveelheid mans skielik langs hom stilgehou het," het Vermaak gesê. "Die mans het uit die motor gespring, hom beroof en met 'n mes gesteek."
Die man het steekwonde aan sy nek en skouer opgedoen. Hy is op die toneel gestabiliseer en na 'n nabygeleë hospitaal geneem vir verdere behandeling.
Kapt. Ilze Jones, woordvoerder van die Garsfontein-polisie, kon nie Vrydag meer besonderhede oor die voorval bekendmaak nie. "Die saak is nog nie by die Garsfontein-polisie aanhangig gemaak nie, maar dit mag wees weens die slagoffer se mediese toestand. Ons sal egter die voorval ondersoek en die man se verklaring in die hospitaal gaan afneem sodra hy daartoe in staat is," het Jones aan Maroela Media gesê.
Ons bly nou in Pole en kom November maand SA toe op vakansie maar dit le soos n berg voor my as ek elke dag lees wat in die land aangaan.Het nooit gedink ek sal eendag BANG wees om na my eie land terug te kom nie.
Dit breek my sielkundig af, ek wil verrrrrrrrrrrrr weghardloop. Mense wat moet ons doen, skande, skande, skande.
Pieter ek stem, dis erg.
Pieter, gaan hou eerder vakansie in 'n ander land. Niemand is meer veilig hier nie. En dit is nie 'n manier om jou vakansie te geniet en nog so bie geld ook te spandeer nie. Gaan na Australie waar die weer ook mooi en waar julle veilig sal wees.